Nafarroako Parlamentuko Lurralde Kohesiorako Batzordeak, 2021eko maiatzaren 12an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Castejongo, Altsatsuko eta Tafallako tren-geltokietako txartel-salmentako zerbitzu presentziala (txarteldegia) eta bezeroari arreta ematekoa laster berrezartzearen alde egin dezan Estatuko Gobernuaren aitzinean”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du Castejongo, Altsatsuko eta Tafallako tren-geltokietako txartel-salmentako zerbitzu presentziala (txarteldegia) eta bezeroari arreta ematekoa laster berrezartzearen alde egin dezan Estatuko Gobernuaren aitzinean.

2. Nafarroako Parlamentuak Nafarroako Gobernua premiatzen du bidezko prozedurak balia ditzan Renfe enpresarekin, Castejongo, Altsatsuko eta Tafallako tren-geltokietako txartel-salmentako zerbitzu presentziala (txarteldegia) eta bezeroari arreta ematekoa ahalik lasterren berrezartze aldera”.

Iruñean, 2021eko maiatzaren 13an

Lehendakaria: Unai Hualde Iglesias